एन.वालारमथी इसरो की एक वैज्ञानिक हैं तथा वे भारत के पहले स्वदेश विकसित रेडार प्रतिबिम्बन उपग्रह रिसैट-१ की परियोजना निदेशक हैं। वह पूर्व राष्ट्रपति अब्दुल कलाम के सम्मान में तमिलनाडु सरकार द्वारा २०१५ में स्थापित अब्दुल कलाम पुरस्कार प्राप्त करने वाली पहली व्यक्ति हैं। उनका जन्म तमिलनाडु के अलियुर स्थान पर हुआ और निर्मला लड़कियों के उच्चतर माध्यमिक स्कूल से उन्होंने शिक्षा प्राप्त की। उन्होंने अपनी इंजीनियरिंग की डिग्री सरकारी तकनीकी कॉलेज कोयम्बटूर से प्राप्त की और परास्नातक (पोस्टग्रेजुएट) डिग्री इलेक्ट्रॉनिक्स और संचार में अन्ना विश्वविद्यालय से प्राप्त की। वे इसरो के साथ १९८४ से बहुत सी परियोजनाओं में काम कर रही हैं जैसे ईन्सैट-२ए, आई.आर.एस.आई.डी., टी.ई.एस। में शामिल रही हैं। वह भारत के पहले स्वदेश विकसित रेडार प्रतिविम्बन उपग्रह रिसैट-१ की परियोजना निदेशक थी जो सफलतापूर्वक २०१२ में प्रमोचित किया गया था। भारतीय अन्तरिक्ष अनुसंधान संगठन में वह टी.के.अनुराधा, परियोजना निदेशक जी सैट-१२ के बाद किसी परियोजना का निर्देशन करने वाली दूसरी महिला हैं।